National Ice Hockey League

National Ice Hockey League (lyh. NIHL) on Ison-Britannian jääkiekon toiseksi korkein sarjataso. Sarjassa pelaa kymmenen (10) joukkuetta. Maan korkein sarjataso, Elite Ice Hockey League, on suljettu sarja, joten NIHL:stä ei voi nousta. Sarjan edeltäjä EPIHL perustettiin vuonna 1997 maan kolmanneksi sarjatasoksi, mutta kaudesta 2005-2006 se korvasi aiemmin toisena sarjatasona pelatun British National Leaguen (BNL) sen toiminnan päätyttyä kauden 2004-2005 jälkeen. Monet BNL:n joukkueista liittyivät kaudeksi 05-06 EPIHL:n. Kaudeksi 2019-2020 Englannissa tehtiin alempien sarjojen muutos ja National Hockey League jaettiin kolmeksi eri sarjaportaaksi. == Sarjajärjestelmä == Sarjassa pelataan kuusinkertainen sarja kymmenellä joukkueella, jolloin kaikki pelaavat 54 ottelua runkosarjassa. Pelit pelataan suurelta osin lauantaisin ja sunnuntaisin kahden pelin viikkotahdilla lukuun ottamatta joulutaukoa. Kahdeksan parasta joukkuetta pääsee pudotuspeleihin, jossa ensimmäisellä kierroksella pelataan jalkapallosta tutulla ottelupari-systeemillä ja otteluparien voittajat etenevät Play Off Finals-viikonloppuun, joka pidetään vuosittain neutraalilla Coventryn SkyDome Arenalla. Sarjan mestarina pidetään joukkuetta, joka voittaa runkosarjan ja pudotuspelit ovat "vain" kauden päätöstapahtuma. == Pelaajarajoitukset == EPIHL:n joukkueet saavat pukea ottelupäivänä 4 EIHA:n ulkopuolella juniorina pelannutta, EU-maan passin omistavaa pelaajaa. Näistä kolme (3) saa olla jäällä samaan aikaan. ==Taloudellinen tila ja taso verrattuna muihin sarjoihin== Pelaajabudjetit ovat ulkomaalaisrajoituksen ansiosta alhaisemmat, kuin maan pääsarjassa, EIHL:ssä. Kuitenkin sarja kärsii jatkuvasti taloudellisten syiden vuoksi sarjasta lähtevistä joukkueista. EPIHL:n taso on Euroopan isoihin sarjoihin verrattuna selkeästi heikompi. Vertailussa maan pääsarjaankin on yllättävän suuri kuilu, sillä lähes poikkeuksetta EPIHL:n joukkue on hävinnyt selkein numeroin EIHL:n joukkueille. == Joukkueet kaudella 2020-2021 == Joukkue Perustettu Kaupunki Kotiareena Kapasiteetti Sarjassa kaudesta Basingstoke Bison 1988 Basingstoke Silver Dome Arena 2000 09-10 Bees IHC 1987 Bracknell John Nike Leisuresport Complex 2400 05-06 Hull Pirates 2015 Hull Hull Arena 2000 15-16 Leeds Chiefs 2019 Leeds Planet Ice Leeds 19-20 Milton Keynes Lightning 2002 Milton Keynes Milton Keynes Arena 2200 19-20 Peterborough Phantoms 2002 Peterborough Planet Ice Peterborough 1500 02-03 Raiders IHC 1987 Romford Sapphire Ice 1200 98-99 Sheffield Steeldogs 2010 Sheffield IceSheffield 1500 10-11 Swindon Wildcats 1986 Swindon Link Centre 2800 97-98 Telford Tigers 2014 Telford Telford Ice Rink 2300 14-15 == Sarjan mestarit == Kausi ST Liigan mestari Pudotuspelivoittaja 1997-1998 3. Solihull Barons Solihull Barons 1998-1999 3. Solihull Barons Solihull Barons 1999-2000 3. Chelmsford Chieftains Chelmsford Chieftains 2000-2001 3. Swindon Wildcats Romford Raiders 2001-2002 3. Invicta Dynamos Invicta Dynamos 2002-2003 3. Peterborough Phantoms Milton Keynes Lightning 2003-2004 3. Milton Keynes Lightning Milton Keynes Lightning 2004-2005 3. Milton Keynes Lightning Milton Keynes Lightning 2005-2006 2. Guildford Flames Milton Keynes Lightning 2006-2007 2. Bracknell Bees Bracknell Bees 2007-2008 2. Guildford Flames Slough Jets 2008-2009 2. Peterborough Phantoms Peterborough Phantoms 2009-2010 2. Milton Keynes Lightning Slough Jets 2010-2011 2. Manchester Phoenix Guildford Flames 2011-2012 2. Guildford Flames Slough Jets 2012-2013 2. Guildford Flames Manchester Phoenix 2013-2014 2. Manchester Phoenix Basingstoke Bison 2014-2015 2. Telford Tigers Peterborough Phantoms 2015-2016 2. Basingstoke Bison Guildford Flames 2016-2017 2. Telford Tigers Milton Keynes Lightning == Aikaisempia joukkueita == * Billingham Eagles (1997–1998) * Blackburn Hawks (1998–1999) * Chelmsford Chieftains (1998–2001, 2002–2008) * England u20-u18 (2000–2003) * Haringey Greyhounds (2000–2003) * Hull Stingrays (2005–2006) * Hull Thunder (1997–2003) * Invicta Dynamos (1997–2003) * Milton Keynes Kings (1998–1999) * Nottingham Lions (2000–2003) * Oxford City Stars (1998–1999) * Romford Raiders (1998-2010) * Solihull Barons (1997–1999, 2000–2002, 2003–2007) * Sunderland Chiefs (1997–1998) * Telford Tigers (2002–2009) * Whitley Bay Warriors (1997–1998) * Wightlink Raiders (1997–2009) Lihavoituna viimeisimmän kauden jälkeen sarjasta lähteneet. == Aiheesta muualla == * EPIHL virallinen sivusto Luokka:Yhdistyneen kuningaskunnan jääkiekkosarjat